CELEX: 32021D0471
Language: bg
Date: 2021-03-17 00:00:00
Title: Решение (ОВППС) 2021/471 на Комитета по политика и сигурност от 17 март 2021 година за назначаване на командващия силите на ЕС за военната операция на Европейския съюз, предназначена да допринесе за възпирането, предотвратяването и потушаването на пиратските действия и въоръжените грабежи край бреговете на Сомалия (Atalanta), и за отмяна на Решениe (ОВППС) 2020/1826 (ATALANTA/2/2021)

19.3.2021   
               
               
                  BG
               
               
                  Официален вестник на Европейския съюз
               
               
                  L 98/1
               
            
         РЕШЕНИЕ (ОВППС) 2021/471 НА КОМИТЕТА ПО ПОЛИТИКА И СИГУРНОСТ
         от 17 март 2021 година
         за назначаване на командващия силите на ЕС за военната операция на Европейския съюз, предназначена да допринесе за възпирането, предотвратяването и потушаването на пиратските действия и въоръжените грабежи край бреговете на Сомалия (Atalanta), и за отмяна на Решениe (ОВППС) 2020/1826 (ATALANTA/2/2021)
         КОМИТЕТЪТ ПО ПОЛИТИКА И СИГУРНОСТ,
         като взе предвид Договора за Европейския съюз, и по-специално член 38 от него,
         като взе предвид Съвместно действие 2008/851/ОВППС на Съвета от 10 ноември 2008 г. относно военната операция на Европейския съюз, предназначена да допринесе за възпирането, предотвратяването и потушаването на пиратските действия и въоръжените грабежи край бреговете на Сомалия (1), и по-специално член 6, параграф 1 от него,
         като има предвид, че:
         
                     (1)
                  
                  
                     Съгласно член 6, параграф 1 от Съвместно действие 2008/851/ОВППС Съветът е оправомощил Комитета по политика и сигурност (КПС) да взема съответните решения за назначаване на командващия силите на ЕС за военната операция на Европейския съюз, предназначена да допринесе за възпирането, предотвратяването и потушаването на пиратските действия и въоръжените грабежи край бреговете на Сомалия („Atalanta“).
                  
               
                     (2)
                  
                  
                     На 1 декември 2020 г. КПС прие Решение (ОВППС) 2020/1826 (2) за назначаване на капитан Diogo ARROTEIA за командващ силите на ЕС за Atalanta.
                  
               
                     (3)
                  
                  
                     Командващият операцията на ЕС препоръча назначаването на капитан Luca Pasquale ESPOSITO за нов командващ силите на ЕС, считано от 17 март 2021 г. Италианските органи посочиха, че капитан Luca Pasquale ESPOSITO ще бъде повишен в контраадмирал при назначаването му за командващ силите на ЕС.
                  
               
                     (4)
                  
                  
                     Военният комитет на ЕС подкрепи тази препоръка на 9 март 2021 г.
                  
               
                     (5)
                  
                  
                     Поради това Решение (ОВППС) 2020/1826 следва да бъде отменено.
                  
               
                     (6)
                  
                  
                     В съответствие с член 5 от Протокол № 22 относно позицията на Дания, приложен към Договора за Европейския съюз и към Договора за функционирането на Европейския съюз, Дания не участва в изготвянето и изпълнението на решения и действия на Съюза, свързани с въпросите на отбраната,
                  
               ПРИЕ НАСТОЯЩОТО РЕШЕНИЕ:
         
            Член 1
            Контраадмирал Luca Pasquale ESPOSITO се назначава за командващ силите на ЕС за военната операция на Европейския съюз, предназначена да допринесе за възпирането, предотвратяването и потушаването на пиратските действия и въоръжените грабежи край бреговете на Сомалия (Atalanta), считано от 17 март 2021 г.
         
         
            Член 2
            Решение (ОВППС) 2020/1826 се отменя.
         
         
            Член 3
            Настоящото решение влиза в сила в деня на приемането му.
            Прилага се от 17 март 2021 г.
         
         
            Съставено в Брюксел на 17 март 2021 година.
            
               
                  За Комитета по политика и сигурност
               
               
                  Председател
               
               S. FROM-EMMESBERGER
            
         
         
            (1)  ОВ L 301, 12.11.2008 г., стр. 33.
         
            (2)  Решение (ОВППС) 2020/1826 на Комитета по политика и сигурност от 1 декември 2020 г. за назначаване на командващия силите на ЕС за военната операция на Европейския съюз, предназначена да допринесе за възпирането, предотвратяването и потушаването на пиратските действия и въоръжените грабежи край бреговете на Сомалия (Atalanta), и за отмяна на Решение (ОВППС) 2020/895 (ATALANTA/3/2020) (ОВ L 406, 3.12.2020 г., стр. 60).